

**Písomný výstup pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.2.1 Zvýšiť kvalitu odborného vzdelávania a prípravy reflektujúc potreby trhu práce |
| 1. Prijímateľ | Súkromná spojená škola, Biela voda |
| 1. Názov projektu | Prepojenie vzdelávania s praxou v Súkromnej strednej odbornej škole, Biela voda 2. |
| 1. Kód projektu ITMS2014+ | 312011Z055 |
| 1. Názov pedagogického klubu | Pedagogický klub finančnej gramotnosti v odbornom vzdelávaní – prierezové témy. |
| 1. Meno koordinátora pedagogického klubu | Mgr. Anna Jurgovianová |
| 1. Školský polrok | 01.09.2022-31.01.2023 |
| 1. Odkaz na webové sídlo zverejnenia písomného výstupu | www.sssbielavoda.sk |

10.

|  |
| --- |
| **Úvod**  Pedagogický klub finančnej gramotnosti v odbornom vzdelávaní– prierezové témy je vytvorený učiteľmi odborných predmetov, majstrami OV, ktorí sa stretávajú s témou finančnej gramotnosti vo výučbe svojho predmetu, ako prierezovej témy.  Klub bude fungovať počas školských rokov, od septembra 2020 do januára 2023 (spolu 25 mesiacov) a jeho udržateľnosť vychádza z koncepcie nového modelu SOŠ, ktorého súčasťou sú „riešiteľské rady“ tímov pre vzdelávacie oblasti ISCED 3A a pre odborné vzdelávanie a prípravu.  Spôsob organizácie: stretnutia 2 krát do mesiaca. Dĺžka jedného stretnutia: 3 hodiny.  Varianta klub: pedagogický klub s výstupmi.  Zameranie pedagogického klubu:  Pedagogický klub sa bude zameriavať na rozvoj finančnej gramotnosti v rámci odborného vzdelávania a prípravy na povolanie, ako prierezovej témy.  Cieľom realizácie aktivít pedagogického klubu je zvýšenie odborných kompetencií pedagogických zamestnancov pre ďalšie zvyšovanie úrovne finančnej gramotnosti žiakov naprieč vzdelávaním.  Finančná gramotnosť je dôležitou (kľúčovou) schopnosťou žiaka a nevyhnutným predpokladom pre ďalší úspešný osobnostný a profesijný rast žiaka.  V rámci činnosti pedagogického klubu sa chceme zaoberať najefektívnejšími metódami a stratégiami pre rozvoj finančnej gramotnosti.  Súčasná spoločnosť je označovaná ako informačná. Preto je potrebné žiakov pripravovať na vyhľadávanie správnych informácií, kritické myslenie, rozoznávanie potrebného odzbytočného, odlíšenie pravdivého od nepravdivého i efektívne využívanie informácií a zdrojov dostupných z okolia. Oprieť sa možno o čitateľské stratégie a o kritické myslenie, ktoré žiaka povedú k zodpovednému rozhodovaniu a správaniu.  Žiak by mal identifikovať dôležité informácie. K tomu môže prispieť:   * využívanie autentických materiálov – reklamné letáky, inzeráty, komerčné ponuky, * precvičovanie čítania s porozumením – uplatňuje rôzne metódy podporujúce čítanie   s porozumením (napr. I.N.S.E.R.T., čítanie s predvídaním, podvojný denník), vyhľadávanie varovných signálov klamlivých ponúk (drobné písmo, neprehľadnosť  zmluvy). Týmto témam sa chceme venovať počas zasadnutí pedagogického klubu.  Ďalšie činnosti, ktoré budú realizované v rámci pedagogického klubu:   * Tvorba Best Practice, * Prieskumno-analytická a tvorivá činnosť týkajúca sa výchovy a vzdelávania a vedúca k zlepšeniu a identifikácii OPS, * Výmena skúseností pri aplikácii moderných vyučovacích metód, * Výmena skúseností v oblasti medzi-predmetových vzťahov, * Tvorba inovatívnych didaktických materiálov, * Diskusné posedia a štúdium odbornej literatúry, * Identifikovanie problémov v rozvoji finančnej gramotnosti žiakov a možné riešenia.   **Stručná anotácia**  Pedagogický klub finančnej gramotnosti v odbornom vzdelávaní – prierezové témy sa zaoberal nasledujúcimi témami:  - práca s odbornou literatúrou, analytická činnosť, tvorivé dielne.  **Kľúčové slová**  Finančná gramotnosť, best practice, OPS.  **Zámer a priblíženie témy písomného výstupu**  Zámerom nášho výstupu je popísať aktivity zrealizované učiteľmi, členmi pedagogického klubu na zasadnutiach pedagogického klubu finančnej gramotnosti v odbornom vzdelávaní – prierezové témy.  Priblíženie témy:  Dôležitosť dobrého finančného vzdelávania sa uznáva na celosvetovej úrovni. Rada ECOFIN pri EÚ odporúča členským štátom „výrazne vystupňovať svoje úsilie s cieľom zvýšiť informovanosť domácností o potrebe získavať zodpovedajúce informácie a vzdelanie, prípadne s vlastnou zodpovednosťou finančného odvetvia a prípadnými iniciatívami, aby sa zvýšila pripravenosť domácností pri súčasnom zachovaní primeranej ochrany investora“.  O vnímaní potreby finančného vzdelávania hovoria aj výsledky prieskumu Infostatu, ktorého cieľom bolo okrem bližšieho identifikovania správania slovenských občanov pri hospodárení s osobnými a rodinnými financiami spoznať ich názory na oblasť finančného vzdelávania. Uvedený prieskum podčiarkol potrebu systematického finančného vzdelávania v rámci nižšieho a vyššieho sekundárneho stupňa. Počas stretnutí sme sa zaoberali analytickou činnosťou, prácou s odbornou literatúrou a tvorivou činnosťou. |

|  |
| --- |
| Jadro:  Popis témy/problém  Problém:  Extrémne rýchly vývoj trhu a stále väčšie nároky na spotrebiteľa prinášajú stresové okamihy, v ktorých sa ľudia vo vzťahu k financiám rozhodujú nevhodne, čoho dôsledkom sú krízové situácie. Finančná gramotnosť je znalosť finančných nástrojov, ich fungovania a ich zmysluplného využívania. Budovanie vlastnej finančnej gramotnosti je nevyhnutnosťou. Absolvent by mal mať zručnosti na uplatnenie základných matematických princípov a postupov v každodennom kontexte doma i v práci a na chápanie a hodnotenie sledu argumentov, mal by mať schopnosť rozvíjať a používať matematické myslenie na riešenie rôznych problémov v každodenných situáciách. Uvedenou problematikou sme sa zaoberali na zasadnutia pedagogického klubu. |

|  |
| --- |
| Záver:  Zhrnutia a odporúčania pre činnosť pedagogických zamestnancov  V rámci analytickej činnosti sme diskutovali a analyzovali metódu pozorovania a jej aplikáciu v praxi pri rozvoji finančnej gramotnosti:  Ide o často používanú metódu, ktorá nám prináša veľké množstvo diagnosticky cenných informácií o jednotlivých žiakoch aj celom kolektíve triedy. Je nevyhnutnou podmienkou uplatňovania individuálneho prístupu ku žiakom a dôležitou spätnou informáciou pre riadenie učenia sa žiakov vo výchovno-vzdelávacom procese.  Pri diagnostickom pozorovaní odporúčame venovať pozornosť určitým javom a prejavom správania žiakov. Takéto pozorovanie zvyčajne evidujeme, vyhodnocujeme, dávame si pozorované javy a správanie žiakov do súvislostí s našimi predchádzajúcimi skúsenosťami so žiakmi a zohľadňujeme ich v našom ďalšom prístupe ku žiakom.  Odporúčania a námety: Aké zmeny správania žiakov je možné vo vyučovaní pozorovať, ktoré signalizujú ich možné problémy súvisiace so situáciami v škole, či rodine: Zmenil sa v poslednej dobe vzhľad žiaka? Pôsobí unavenejšie, smutnejšie ako predtým? Býva žiak často unavený? Zvláda učenie rovnako alebo horšie ako v minulosti? Sú žiaci zvyknutí dodržiavať pravidlá? Ako žiaci na seba reagujú – sú si ľahostajní, dokážu sa podporiť a zastať sa jeden druhého, zosmiešňujú sa, dokážu si pomôcť? Ako trieda reaguje na problémy jednotlivých žiakov? Ignoruje ich? Podporia ho? Čo sa deje v triede počas prestávok? Má každý niekoho s kým trávi voľný čas? Ako žiaci zvládajú skupinovú prácu? Ako dokážu spolupracovať? Ako dokážu diskutovať? Dokážu žiaci hovoriť o živote v triede? Vedia reflektovať čo sa v triede deje? Dokážu oceniť svojich spolužiakov, prípadne komunikovať čo sa im nepáči? Ako trieda reaguje na zmenu? Ľahko a rýchlo alebo im trvá nejaký čas, kým sa adaptujú?  Aké role žiaci v triede zastávajú?  Otázky, ktoré si učiteľ kladie závisia od cieľa pozorovania. Podľa toho volíme aj formu pozorovania. K štrukturovanému pozorovaniu využívame dopredu pripravené záznamové hárky alebo záznamové hárky zamerané na určité javy a prejavy v správaní žiakov.  Odporúčame najmä aplikáciu pološtrukturovaného pozorovania, keď máme k dispozícii záznamový hárok ale súčasne si všímame aj ďalšie prejavy správania žiakov, ktoré sa aktuálne vyskytnú.  Samozrejme že v pedagogickej diagnostike veľmi často paralelne využívame diagnostický rozhovor, pozorovanie a prípadne vybrané dotazníky alebo testy. Ide o vytváranie náročnejších a komplexnejších diagnostických situácií, ktoré nám poskytnú dostatok diagnostických informácií pre adekvátnu pedagogickú intervenciu.  Finančné vzdelávanie umožňuje žiakom rozvíjať vlastné rozhodovacie kompetencie s cieľom získať väčšiu informovanosť o prípadných rizikách a príležitostiach. Výsledkom by mali byť finančne gramotní absolventi strednej školy, ktorí budú môcť robiť uvážlivé rozhodnutia s cieľom zväčšiť svoj finančný blahobyt.  Navrhli sme niekoľko spôsobov, ako postupovať pri rozvíjaní sebahodnotenia žiakov pri rozvoji finančnej gramotnosti:  Sebahodnotenie pomocou symbolov – využívanie pohybov alebo grafických symbolov. Na hodnotenie svojho výkonu alebo snahy môžu odpovedať najčastejšími znak pozitívneho hodnotenia a spokojnosti alebo nespokojnosti.  Zdôvodňovanie – Prečo svoju prácu hodnotím tak, ako ju hodnotím? Túto otázku postupne vnášame žiakom do myslenia, keď hodnotia svoju prácu na hodine. Postupne sa konkrétne otázky môžu rozrastať do vyššieho počtu. Týmto spôsobom žiakov vedieme k tomu, aby sa zamýšľali nad tým, čo bolo cieľom činnosti a na čo sa majú pri hodnotení zamerať. Rovnako si môžu uvedomiť, že na to sa zameriava aj učiteľ, keď ich hodnotí. Žiaci sa učia aj navzájom jeden od druhého, ako vyzerá dobrá práca na hodine a že dobrá práca má viacero podôb.  Nácvik spätnej väzby – prijímať a poskytovať opisnú spätnú väzbu. Učiteľ poskytuje žiakom opisnú, informujúcu spätnú väzbu. Nekonštatuje, či zvládli danú zručnosť, ale konkrétne opisuje, ako žiaci postupovali (ako keby boli konkrétne detaily práce žiakov premietané na plátne). Vždy začína pozitívnou spätnou väzbou – opisuje to, čo sa žiakom darilo.  Uznanie – otázka. Je to jednoduchá, časovo nenáročná a účinná technika. Obzvlášť sa využíva vtedy, keď jeden žiak prezentuje niečo pred ostatými žiakmi. Učiteľ a tiež žiaci formulujú najprv konkrétne ocenenie alebo uznanie, až potom pochvalu. Inými slovami – namiesto toho, aby sme žiaka ocenili vetou: „Tvoja prezentácia bola dobrá/páčila sa mi“, formulujeme, čo konkrétne oceňujeme. Otázka slúži k zlepšeniu žiakovej práce. Pri hodnotení nehľadáme chyby, ale kladením otázok sa snažíme hodnotenému žiakovi pomôcť odhaliť chybu vo výkone a naznačiť, ako ju riešiť. Ostatní žiaci môžu hodnotiť svojho spolužiaka písomne na kartičku pohľadnicového formátu, kde na jednu stranu napíšu ocenenie a na druhú stranu napíšu otázku. Ak niekto nenapíše ocenenie, nemôže položiť otázku. Žiak alebo skupina žiakov môže na záver dostať kartičky s ocenením.  Zhodli sme sa, že finančná gramotnosť je o vnímaní základných ekonomických princípov a základov najmä v oblasti hodnoty peňazí, odmeny za prácu, zodpovedného správania pri hospodárení. Žiaci by mali byť motivovaní premeniť nápady na reálne činy, chopiť sa iniciatívy, niesť zodpovednosť, prijať riziko a dosahovať stanovené ciele. Schopnosť plánovania vlastnej kariéry prostredníctvom formulovania vlastných životných cieľov, vrátane profesijnej orientácie, bude viesť k uvedomelej príprave žiakov na ďalšiu vzdelávaciu a životnú cestu.  Odporúčame pokračovať v zasadnutiach a prostredníctvom predmetových komisií ďalej plánovať rozvoj finančnej gramotnosti žiakov. |

|  |  |
| --- | --- |
| 1. Vypracoval (meno, priezvisko) | Mgr. Anna Jurgovianová |
| 1. Dátum | 31.01.2023 |
| 1. Podpis |  |
| 1. Schválil (meno, priezvisko) | PhDr. Jana Mašlonková, MBA |
| 1. Dátum | 31.1.2023 |
| 1. Podpis |  |

**Pokyny k vyplneniu Písomného výstupu pedagogického klubu:**

Písomný výstup zahrňuje napr. osvedčenú pedagogickú prax, analýzu s odporúčaniami, správu s odporúčaniami. Vypracováva sa jeden písomný výstup za polrok.

1. V riadku Prioritná os – Vzdelávanie
2. V riadku špecifický cieľ – riadok bude vyplnený v zmysle zmluvy o poskytnutí NFP
3. V riadku Prijímateľ - uvedie sa názov prijímateľa podľa zmluvy o poskytnutí nenávratného finančného príspevku (ďalej len "zmluva o NFP")
4. V riadku Názov projektu - uvedie sa úplný názov projektu podľa zmluvy NFP, nepoužíva sa skrátený názov projektu
5. V riadku Kód projektu ITMS2014+ - uvedie sa kód projektu podľa zmluvy NFP
6. V riadku Názov pedagogického klubu (ďalej aj „klub“) – uvedie sa celý názov klubu
7. V riadku Meno koordinátora pedagogického klubu – uvedie sa celé meno a priezvisko koordinátora klubu
8. V riadku Školský polrok - výber z dvoch možnosti – vypracuje sa za každý polrok zvlášť

* september RRRR – január RRRR
* február RRRR – jún RRRR

1. V riadku Odkaz na webové sídlo zverejnenej správy – uvedie sa odkaz / link na webovú stránku, kde je písomný výstup zverejnený
2. V tabuľkách Úvod ,Jadro a Záver sa popíše výstup v požadovanej štruktúre
3. V riadku Vypracoval – uvedie sa celé meno a priezvisko osoby/osôb (členov klubu), ktorá písomný výstup vypracovala
4. V riadku Dátum – uvedie sa dátum vypracovania písomného výstupu
5. V riadku Podpis – osoba/osoby, ktorá písomný výstup vypracovala sa vlastnoručne podpíše
6. V riadku Schválil - uvedie sa celé meno a priezvisko osoby, ktorá písomný výstup schválila (koordinátor klubu/vedúci klubu učiteľov)
7. V riadku Dátum – uvedie sa dátum schválenia písomného výstupu
8. V riadku Podpis – osoba, ktorá písomný výstup schválila sa vlastnoručne podpíše.